Rusia nderon ambasadorin e vrarë në Turqi
Presidenti turk Erdogan thotë se autori i përkiste rrjetin e klerikut Gulen për vrasjen
Rusia mbajti të enjten në Ministrinë e Jashtme në Moskë një ceremoni për nder të ambasadorit që u vra në Turqi. Një oficer policie që nuk ishte në detyrë, hapi zjarr ndaj Ambasadorit Andrei Karlov të hënën në Ankara. Arkivoli i zotit Karlov u rrethua nga kurorat dhe garda ushtarake e nderit, ndërsa vizitorët u shprehnin ngushëllimet familjarëve. Mes autoriteteve pjesëmarrëse, ishin Presidenti Vladimir Putin, Kryeministri Dmitry Medvedev dhe Ministri i Jashtëm Sergei Lavrov. Presidenti turk Recep Tayyip Erdogan thotë se vrasja ishte kryer “pa dyshim” nga një anëtar i rrjetit të klerikut mysliman, Fethullah Gulen. Ministri i Jashtëm turk, Mevlut Cavusoglu i tha Sekretarit të Shtetit John Kerry se në një telefonatë këtë javë se se Turqia beson se vrasësi është I lidhur me Gulenin, që jeton në Shtetet e Bashkuara dhe që është akuzuar edhe për grushtin e dështuar të shtetit në Turqi. Por konferenca e shtypit të mërkurën ishte hera e parë që Presidenti e bëri publikisht një pretendim të tillë. Zoti Gulen e dënoi sulmin më herët këtë javë dhe Shtetet e Bashkuara i kanë hedhur poshtë sugjerimet që i quajtën “absolutisht qesharake” sipas së cilave ishin të përfshira ose kishin mbështetur vrajsen, për shkak të pranisë së Gulenit në Shtetet e Bashkuara. Rusia tha po të mërkurën se është shumë herët për të nxjerrë përfundime për vrasësin. Autori është identifikuar si 22 vjeçari Mevlut Mert Altintas.